Tidlige reiseskildringer eller reisereportasjer, var skrevet av mennesker som av ulike grunner reiste som offisielle utsendinger, kjøpmenn eller i vitenskapelig sammenheng. Etter hvert som moderne turisme vokste fram, ble reisen for reisens skyld viktigere. Fra midten av 1800-tallet, ble reiseskildringer ofte skrevet for aviser og ukeblad, og mange reisebøker er samlinger av slike artikler eller brev.